text: Ishockey: Esbjerg skal have hævn
  29 marts 2015 kl. 07.56
  I fredags tabte Esbjerg 4-3 til Herning i ishockey. Men søndag aften kan Esbjerg komme i finalen.
  Esbjerg fører 3-2 i semifinalerne mod Herning. Hvis Esbjerg vinder aftenens kamp mod Herning, er holdet dermed i finalen.
  Fredagens nederlag er glemt:
  - Hvis nogen tror vi ?hænger med mulen?, så tager de fejl. Selv om vi måske ikke spillede vores bedste kamp i serien fredag aften, så har vi stadig overtaget, siger backen Jeppe Holmberg.
  - Vi har spillet slutspilsishockey i næsten tre uger nu, og selv om vi prøver at præstere på topniveau hver eneste gang, så sker det, at det ikke lykkes. Så i går måtte vi finde stoltheden frem og undgå at hænge med hovedet. Nu er det bare at holde hovedet højt og være klar til søndagskampen, siger Jeppe Holmberg.
  Esbjergs bruttomandskab:
  Målmænd: Yutaka Fukufuji, Nicolaj Henriksen og Andreas LauridsenBacks: Kyle Wharton, Anders Krogsgaard, Rasmus Vad Christensen, Andreas Pedersen, Kasper Jensen, Jeppe Holmberg, Wade Bergman,Shinya Yanadori, Anders Koch.Forwards: Michael Binderup, Scott Howes, Aaron Lee, Mark Derlago,Lasse Bang, Sune Hjulmand, Søren Nielsen, Esben Nielsen, NiklasAndersen, Andrew Clark, Mathias Sørensen, Henrik Clausen, ChristianWejse.
  
  